
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 19 aprilie 2022               

PL-x 184/2022            


                                                                                  4c-13/272/2022
AVIZ

asupra Proiectului de Lege pentru ratificarea Protocolului semnat de partea română la Bucureşti, la 5 martie 2020, la Acordul dintre Guvernul României, Guvernul Republicii Slovace, Cabinetul de Miniştri al Ucrainei şi Guvernul Republicii Ungare privind înfiinţarea Batalionului multinaţional de geniu, semnat la Budapesta la 18 ianuarie 2002
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru ratificarea Protocolului semnat de partea română la Bucureşti, la 5 martie 2020, la Acordul dintre Guvernul României, Guvernul Republicii Slovace, Cabinetul de Miniştri al Ucrainei şi Guvernul Republicii Ungare privind înfiinţarea Batalionului multinaţional de geniu, semnat la Budapesta la 18 ianuarie 2002, trimis cu  adresa  nr. PL x 184 din 11 aprilie 2022 și înregistrat cu nr. 4c-13/272 din 12 aprilie 2022.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

Consiliul Legislativ a avizat favorabil inițiativa legislativă cu avizul nr. 347 din 4 aprilie 2022.

Consiliul Economic și Social a avizat favorabil inițiativa legislativă.
Consiliul Suprem de Apărare a Țării a transmis Hotărârea nr. 104 din 14 septembrie 2017 referitoare la Protocolul la Acordul între Guvernul României, Guvernul Republicii Slovace, Cabinetul de Miniștri ai Ucrainei și Guvernul Republicii Ungare privind înființarea Batalionului multinațional de geniu, semnat la Budapesta, la 18 ianuarie 2002.
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa desfășurată în sistem mixt (fizic/online) din data de 19 aprilie 2022.

Proiectul de lege are ca obiect de reglementare ratificarea Protocolului semnat de partea română la Bucureşti, la 5 martie 2020, la Acordul dintre Guvernul României, Guvernul Republicii Slovace, Cabinetul de Miniştri al Ucrainei şi Guvernul Republicii Ungare privind înfiinţarea Batalionului multinaţional de geniu, semnat la Budapesta la 18 ianuarie 2002. Protocolul vizează, potrivit expunerii de motive, extinderea zonei de responsabilitate a batalionului la bazinul fluviului Dunărea, pe lângă cel existent deja, şi anume bazinul de recepţie al râului Tisa.
Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ și Hotărârea Consiliului Suprem de Apărare a Țării.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Proiectului de Lege pentru ratificarea Protocolului semnat de partea română la Bucureşti, la 5 martie 2020, la Acordul dintre Guvernul României, Guvernul Republicii Slovace, Cabinetul de Miniştri al Ucrainei şi Guvernul Republicii Ungare privind înfiinţarea Batalionului multinaţional de geniu, semnat la Budapesta la 18 ianuarie 2002.
În raport de obiectul şi conţinutul reglementării, proiectul de lege  face parte din categoria legilor ordinare. 

                       PREŞEDINTE,                                                SECRETAR,

         Laura – Cătălina Vicol - Ciorbă                            Ladányi László-Zsolt        
Consilier parlamentar, 
Paul Şerban

